Hajjat Aisha NakasujjaYintaviyu 16th, October 2016 , 773 Abasomye
Hajjat Aisha Nakasujja
Hajjat Aisha Nakasujja yeyatandiika era ye nanyini wa Aloesha Organic Natural Health Products kampuni ejjanjaba abantu nga ekozesa eddagala ly’obutonde.Ofiisi ye eri ku HBT complex ku luguudo lwa Rashid Kamisi mu Kampala okulinaana Equatorial Mall. Kafulu mu kujjanjabisa eddagala ly’obutonde era nga yabitendekebwa akula nga akyasoma .
Ebbaluwa: Bizinesi kika kki Aloesha Organic gy’ekola?
Hajjat Aisha Nakasujja: Tukola mu bintu eby’enjawulo .Tukola ku biriisa eby’omubiri, eby’obutonde eby’obulamu ,enimiro z’amaddagala, okubuddabudda,abantu, eby’ensusu ne sabuuni ,okwongera amannyi mu baserikale b’omu mubiri ,amannyo, n’okuwagala obwongo bw’omuntu . Tukola n’kunoonyereza ku by’obutonde by’omubiri , tulima ebimera by’eddagala era tulina nekolero mwetukamulira eddagala eryo.
Ebbaluwa: Watandiika ddi bizinesi eno?
Hajjat Aisha Nakasujja: Emyaka kkumi ne ttaano emabega naye nankyuusa erinnya n’elifuuka Aloesha Organic Health Products emyaka ebbiri emabega tokwongera amannyi mu bizinensi yange .
Ebbaluwa: Watandiika ddi bizinensi eno?
Hajjat Aisha Nakasujja:Natandiika nakirowoozo ,n’enkikyuusa n’ekifuuka nekifuuka bizinensi ..Nga bizinesi endala zonna otandiika n’akatono n’ogenda ng’ogaziya bizinesi , n’ofuna amatabi n’ okwongera okufuna abaguzi. .
Ebbaluwa: Enzijjanjaba yebyobutonde erimu ebintu ebyenjawulo ,ebino byonna w’abiyiga otya ?
Hajjat Aisha Nakasujja:Jajja wange omwami Mwalimu Mustafa Lubobo ne Jajja wange omukyala Hajjat Aisha Lubobo bali bakafulu mu ddagala ly’obutonde .Bajjanjabanga abantu e Mbarara .Jajja mwami ye yayigiriza jajja mukyala bizinesi eno n’anyini linnya ly’ebampa . Naye nze nzekka mu famire eno nze eyakisikira .
Ebbaluwa: Amatabi go gali luddawa?
Hajjat Aisha Nakasujja:Ettabi lyaffe ekkulu liri mu Kampala , e Masaka n’e Kasana Luweero.
Ebbaluwa:Olinayo essubi ly’okukola amatabi amalala ?
Hajjat Aisha Nakasujja: Yee tulina yo entegeka era Mukama bwanaba ayagadde tugenda kukola ettabi ly’abakungu gy’ebujja mu biseera by’omu maaso .
Ebbaluwa: Olowooza kiki ekifuula bizinesi yo ey’amannyi okusinga endala zonna ?
Hajjat Aisha Nakasujja:Ebintu byaffe birungi ate bikola . Olaba mubyobulamu olina okujjanjaba oba okulemwa okujjanjaba ate bw’olemwa okujjanjaba amawulire gasaasana nga gakuwa ebisubizo ebikalu .Naye ate singa ojjanjaba oba n’ovumula abantu abo b’obeera ovumudde bajja kutambuza era bangi bajja kudda. Tulabirira bulungi abantu era tubabulirira nga tubawa amagezi ku bintu eby’enjawulo awatali kusasula ssente wadde .Tukubira abalwadde baffe essimu okukakasa oba bamise eddagala n’ebirala .
Mu kaseera kano kiringa kitone ku ludda lwange .
Ebbaluwa: Olowooza buzibu kki obw’obulamu bana Uganda bwe bayitamu gwe bw’oba olaba ?
Hajjat Aisha Nakasujja: Okwerarikirira, endya embi ,obutwadde bw’amukenenya n’okweewa amaddagala nga bino bibaviirako obuzibu.
Ebbaluwa: Singa omuntu ajja nakugamba nti yasindikiddwa eddogo oyinza mukolera kki?
Hajjat Aisha Nakasujja: Mbagamba sikola mwebyo naye ate nsobola okubawa eddagala eriwonya obubonero bw’eddogo eri oyo ayinza okuba nga asindikiddwa eddogo.Mbawa eddagala n’ebawona bulungi era n’ebasobola okudda nga basanyufu.
Ebbaluwa: Wewandiisa mu gavumenti okukola omulimu guno?
Hajjat Aisha Nakasujja:Ye newandiisa n’ekitongole kya National Drug Authority (NDA). Tulina okusooka okutwala eddagala lyaffe mu ddwaliro lya gavumenti e Wandegeya erikulirwa Dr.Nambatya .Balikebeera era ebibeera bivuddeyo n’obitwala mu National Drug Authority (NDA). Balambula gyetukolera era babeera batusuubiramu omutido ogw’ewaggulu.
Tugenda n’emu Uganda Industrial Research Institute (UIRI)(ekitongole ekinonyereza ) ne Uganda National Bureau of Standards (UNBS) (ekitingole ekikebera emitindo gy’ebyamaguzi ) abalina okukakasa ku kino.
Ebbaluwa: Ebisale byo biri bitya ,toli wa beeyi nnyo?
Hajjat Aisha Nakasujja:Tulina ebisale ebya buli ssekinomu . Tulina n’ebintu eby’ebwerere nga okuwa abantu amagezi nokubabuulira bibala kki na mmere kki gyebalina okulya okubeera abalamu obulungi n’okubajjanja endwadde ?
Ebbaluwa: Singa omuntu abeera ali Bulaaya nga yeetaga obuyambi bwo oyinza muyamba otya?
Hajjat Aisha Nakasujja: Yee tusobola okumuyamba kasita abeera nobusobozi obutambuza ebyamaguzi byaffe .
Ebbaluwa:Banna Uganda balina kukola kki okubeera abalamu obulungi ?
Hajjat Aisha Nakasujja: Kukuuma buyonjo,kusenya ku makya n’ekirookulya emmere entuufu ,okwebaka ekimala n’okunywa ennyo amazzi.
Ebbaluwa: Okuuma otya abakozi bo nga basanyufu kuba bwoze ku ofiisi buli omu alabise nga musanyufu ?
Hajjat Aisha Nakasujja: Sibayita bakozi bange ,mbayita mikwano gyange .Tubawa by’ebagala mu budde,tukolera wamu,bakola nga bwebayiga era ffena tulina engombo nti obulamu bw’abalwadde baffe bw’ebusooka .
Ebbaluwa: Waliyagadde gavumenti ekukolere kki?
Hajjat Aisha Nakasujja : Twagala eyongere okututendekebwa . Twagala ezeemu ab’eddagala ly’obutonde n’eryekizungu amannyi bakwatire wamu . Okugeza ebifo byaffe ebikebererwa bilina okubeera n’ebyuma ebikebera abantu nga bw’olaba eby’ekizungu nti singa ojjanjaba omuntu osobola okumukebera n’olaba oba awonedde ddala.Twagala eby’amaguzi byaffe bibeere ku mutindo .Balina okutubuulira omutindo gw’ebagala . Twagala n’ebyuma ebiyinza okukendeeza obungi bwe ddagala n’elifuuka ttono abantu aleme ddimira nnyo okutuuka okuly’etamwa okulimira. Twagala bakendeeze emisolo,batufunire bamusiga nsimbi mu ku pakira n’okulambira eby’amanguzi byaffe ebweru w’egwanga .Engeri gy’etulamba mu eby’amaguzi byaffe tetusobozesa kutwala byamaguzi byaffe mu nsi z’ebweru n’eku katale ke nsi yonna .
Ebbaluwa: Mu kola ku ssaawa mekka ?
Hajjat Aisha Nakasujja: Tukola okuva ku mande paka olw’omukaaga okuva ku ssaawa emu ey’okumakya paka ssaawa emu ey’akawungeezi .
Ebbaluwa: Bubaka kki bw’owa ba kasitoma bo ?
Hajjat Aisha Nakasujja: Tubagala nnyo era tubagaliza obulamu obulungi .Tubeebaza nnyo okutuwagira n’okutuleetera abantu abalala .
hau_Latn hau_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn